
 19.8.2011
 BG
 Официален вестник на Европейския съюз
 C 241/1
 Меморандум за разбирателство между Европейската комисия и Световната организация по здравеопазване на животните относно техните общи отношения
 2011/C 241/01
 ЕВРОПЕЙСКАТА КОМИСИЯ, наричана по-долу „Комисията“, и
 СВЕТОВНАТА ОРГАНИЗАЦИЯ ПО ЗДРАВЕОПАЗВАНЕ НА ЖИВОТНИТЕ,
 наричана по-долу „OIE“,
 РЕШЕНИ:
 —
 да развиват допълнително сътрудничеството помежду си, официално установено с размяната на писма между Комисията и OIE през 2004 г. и задълбочено през последните години,
 КАТО ВЗЕХА ПОД ВНИМАНИЕ, че:
 —
 на Комисията бе предоставен статут на наблюдател към OIE,
 —
 през 2010 г. между Комисията и OIE бе сключено рамково споразумение, с което се цели адаптиране на стандартното споразумение за финансово участие и опростяване на преговорите за сключване на договори по специфични за различните участия споразумения,
 —
 Комисията и OIE възнамеряват да развиват допълнително сътрудничеството помежду си и по-специално да признаят нуждата от обмен на информация в рамките на по-формализирани процедури, която вече беше изтъкната при размяна на писма през 2010 г.,
 СЕ СПОРАЗУМЯХА ЗА СЛЕДНОТО:
 1.
 Комисията предоставя „звено за контакт“ по всички технически или специализирани въпроси, засягащи OIE. Това звено за контакт ще работи под ръководството на директора в Комисията, отговарящ по въпросите на опазването здравето на животните и хуманното отношение към животните.
 2.
 а)
 OIE приема да се обръща към Комисията по технически или специализирани въпроси с посредничеството на звеното за контакт. OIE приема по-специално да изпраща на звеното за контакт съобщенията относно дневния ред или докладите от експертни срещи от всякакъв вид, въпросници, известия за конференции или покани за участие в тях. В случай на технически или специализирани въпроси, или на съобщения, пряко касаещи други служби на Комисията, OIE приема да изпраща копие до звеното за контакт.
 б)
 Комисията приема да се обръща към OIE чрез нейния генерален директор. Комисията приема да изпраща до генералния директор на OIE съобщения за известяване за технически или специализирани конференция или покани за участие в тях. В случай на съобщение, пряко касаещо други служители на OIE, Комисията приема да изпраща копие до генералния директор на OIE. Комисията приема за техническите или специализираните въпроси, касаещи регион Европа на OIE, да следи регионалното бюро на OIE в Брюксел.
 3.
 а)
 OIE приема звеното за контакт, или негов представител, да участва в посочените по-долу събития:
 —
 сесии, работни срещи и конференции на OIE,
 —
 с най-малко двама делегати в консултативния комитет на Световния фонд по здравеопазване на животните и хуманното отношение към тях към OIE, при условие че бъдат спазени свързаните с това финансови условия,
 —
 с най-малко двама придружаващи експерти в Международния управителен комитет на Глобалната мрежа за контрол на трансграничните болести по животните (GF-TADs).
 б)
 Комисията приема генералният директор на OIE, или негов представител, да участва в консултативната група по хранителната верига и здравето на животните и растенията, и по-специално в Консултативния комитет за здравето на животните.
 4.
 а)
 Комисията приема да насърчава участието на свои експерти в технически или специализирани конференции и работни срещи на OIE, включително участието им като независими експерти в групи ad hoc и в работни групи.
 б)
 OIE приема да